CELEX: 62020TN0347
Language: lt
Date: 2020-05-29 00:00:00
Title: Byla T-347/20: 2020 m. gegužės 29 d. pareikštas ieškinys byloje Sogia Ellas / Komisija

17.8.2020   
            
            
               LT
            
            
               Europos Sąjungos oficialusis leidinys
            
            
               C 271/40
            
         
      2020 m. gegužės 29 d. pareikštas ieškinys byloje Sogia Ellas / Komisija
      
      (Byla T-347/20)
      (2020/C 271/51)
      Proceso kalba: graikų
      
         Šalys
      
      
         Ieškovė: Sogia Ellas AE (Atėnai, Graikija), atstovaujama advokatų P. Bernitsas, M. Androulakaki, A. Patsalia ir E. Kalogiannis
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti ieškinį priimtinu;
               
            
                  —
               
               
                  panaikinti visą ginčijamą sprendimą (1) arba, subsidiariai, tą jo dalį, kuri susijusi su ieškove;
               
            
                  —
               
               
                  subsidiariai panaikinti ginčijamo sprendimo 2 straipsnio dalį, kurioje numatyta išieškoti visą aptariamą pagalbą arba, subsidiariai, kiek ji susijusi su ieškove; ir
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas Komisijos klaidingu aiškinimu ir nepakankamu motyvavimu, kiek tai susiję su valstybės pagalbos egzistavimu: neatitinkami ekonominio pranašumo, selektyvumo ir konkurencijos iškraipymo kriterijai.
               
            
                  2.
               
               
                  Antrasis ieškinio pagrindas grindžiamas faktu, kad ginčijamos priemonės yra suderinama pagalba, kaip ji suprantama pagal SESV 107 straipsnio 2 dalies b punktą.
               
            
                  3.
               
               
                  Trečiasis ieškinio pagrindas grindžiamas gero administravimo, teisės būti išklausytam ir pareigos motyvuoti sprendimą principų pažeidimu ir Europos Sąjungos pagrindinių teisių chartijos 41 straipsnio pažeidimu.
               
            
                  4.
               
               
                  Ketvirtasis ieškinio pagrindas grindžiamas Reglamento (EB) 659/1999 (2) 14 straipsnio 1 dalies ir Reglamento (ES) 2015/1589 (3) 16 straipsnio 1 dalies pažeidimu, taip pat faktu, kad sprendimas priimtas pažeidžiant teisinio saugumo ir teisėtų lūkesčių apsaugos principus.
               
            
                  5.
               
               
                  Penktasis ieškinio pagrindas grindžiamas tuo, kad ginčijamas sprendimas buvo priimtas pažeidžiant proporcingumo principą.
               
            
         (1)  2019 m. spalio 7 d. Komisijos sprendimas (ES) 2020/394 dėl priemonių SA.39119 (2016/C) (ex 2015/NN) (ex 2014/CP), kurias Graikijos Respublika taikė kaip palūkanų subsidijas ir garantijas, susijusias su 2007 m. gaisrais (pranešta dokumentu Nr. C(2019) 7094) (OL L 76, 2020, p. 4).
      
         (2)  1999 m. kovo 22 d. Tarybos reglamentas (EB) Nr. 659/1999, nustatantis išsamias EB Sutarties 93 straipsnio taikymo taisykles (OL L 83, 1999, p. 1; 2004 m. specialusis leidimas lietuvių k., 8 sk., 1 t., p. 339).
      
         (3)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015, p. 9).